ਸਮੱਗਰੀ: ਇਸੇ ਕਰਕੇ ਏਸ਼ੀਆ ਕੱਪ ਸੱਚੀ ਆਪਣੇ ਰੰਗ ਵਿਚ ਰੰਗ ਗਿਆ ਲਗਦਾ ਹੈ। 2008 ਵਿੱਚ ਮੁੰਬਈ 'ਚ ਹੋਏ ਅੱਤਵਾਦੀ ਹਮਲੇ ਤੋਂ ਬਾਅਦ ਦੋਵਾਂ ਦੇਸ਼ਾਂ ਦੀ ਕੋਈ ਸਿੱਧੀ ਟੱਕਰ ਵਾਲੀ ਸੀਰੀਜ਼ ਤਾਂ ਨਹੀਂ ਹੋਈ ਪਰ ਬਹੁ-ਕੌਮੀ ਟੂਰਨਾਮੈਂਟਾਂ ਵਿੱਚ ਟਾਵੇਂ-ਟਾਵੇਂ ਮੈਚ ਹੁੰਦੇ ਰਹੇ ਹਨ। 

ਪਿਛਲੇ ਸਾਲ ਇੰਗਲੈਂਡ 'ਚ ਹੋਈ ਆਈਸੀਸੀ ਚੈਂਪੀਅਨਜ਼ ਟਰਾਫੀ ਦੌਰਾਨ ਭਾਰਤ-ਪਾਕਿਸਤਾਨ ਦੇ ਦੋ ਵਨ-ਡੇਅ ਮੈਚ ਹੋਏ ਜਿਨ੍ਹਾਂ ਵਿਚੋਂ ਭਾਰਤ ਲੀਗ ਮੈਚ ਤਾਂ ਜਿੱਤ ਗਿਆ ਸੀ ਪਰ ਫਾਈਨਲ ਬੁਰੀ ਤਰ੍ਹਾਂ ਹਾਰ ਗਿਆ ਸੀ। 

ਜਦੋਂ ਭਾਰਤ-ਪਾਕ ਰਹੇ ਆਹਮੋ-ਸਾਹਮਣੇ 

ਜੇ 20-20 ਦੀ ਗੱਲ ਕਰੀਏ ਤਾਂ ਪਿਛਲੇ 11 ਸਾਲਾਂ ਵਿੱਚ ਦੋਵੇਂ ਟੀਮਾਂ ਨੇ ਅੱਠ ਮੈਚ ਖੇਡੇ ਹਨ। 

ਇਨ੍ਹਾਂ ਵਿੱਚ 2016 ਵਿੱਚ ਕੋਲਕਾਤਾ ਵਿੱਚ ਹੋਇਆ ਟੀ-20 ਵਰਲਡ ਕੱਪ ਦਾ ਮੈਚ ਸ਼ਾਮਲ ਹੈ ਜਿਹੜਾ ਭਾਰਤ ਨੇ ਜਿੱਤਿਆ ਸੀ। 

ਇਹ ਵੀ ਪੜ੍ਹੋ:-

ਟੈਸਟ ਮੈਚ ਵਿੱਚ ਭਾਰਤ ਤੇ ਪਾਕਿਸਤਾਨ ਦਾ ਸਾਹਮਣਾ ਆਖ਼ਰੀ ਵਾਰ 2007 ਵਿੱਚ ਹੀ ਹੋਇਆ ਸੀ ਕਿਉਂਕਿ ਟੈਸਟ ਮੈਚਾਂ ਦਾ ਕੋਈ ਬਹੁ-ਕੌਮੀ ਟੂਰਨਾਮੈਂਟ ਹੁੰਦਾ ਹੀ ਨਹੀਂ।

ਪਾਕਿਸਤਾਨ ਵਿੱਚ ਸਾਬਕਾ ਕ੍ਰਿਕਟ ਕਪਤਾਨ ਇਮਰਾਨ ਖਾਨ ਪ੍ਰਧਾਨ ਮੰਤਰੀ ਬਣਨ ਕਰਕੇ ਕ੍ਰਿਕਟ ਪ੍ਰੇਮੀਆਂ ਨੂੰ ਕੁਝ ਉਮੀਦ ਹੈ ਕਿ ਦੋਵੇਂ ਦੇਸ਼ਾਂ ਦੇ ਖੇਡ ਰਿਸ਼ਤੇ ਬਹਾਲ ਹੋ ਜਾਣਗੇ।

1983-84 ਵਿੱਚ ਏਸ਼ੀਆ ਕੱਪ ਦੇ ਸ਼ੁਰੂ ਹੋਣ ਤੋਂ ਬਾਅਦ ਹੁਣ ਤਕ ਭਾਰਤ ਤੇ ਪਾਕਿਸਤਾਨ ਇਸ ਟੂਰਨਾਮੈਂਟ ਵਿੱਚ 11 ਵਾਰ ਆਹਮੋ-ਸਾਹਮਣੇ ਹੋ ਚੁੱਕੇ ਹਨ। 

ਮਾਮਲਾ ਬਰਾਬਰੀ 'ਤੇ ਟਿਕਿਆ ਹੋਇਆ ਹੈ — ਦੋਵੇਂ 5-5 ਮੈਚ ਜਿੱਤੇ ਹਨ ਅਤੇ ਇੱਕ ਮੈਚ ਡਰਾਅ ਹੋ ਗਿਆ ਸੀ। 

ਉਂਝ ਏਸ਼ੀਆ ਕੱਪ ਵਿੱਚ ਕਿਸੇ ਵੀ ਦੇਸ ਖ਼ਿਲਾਫ਼ ਦਰਜ ਕੀਤੀਆਂ ਕੁੱਲ ਜਿੱਤਾਂ ਦੇ ਮਾਮਲੇ ਵਿੱਚ ਭਾਰਤ ਅਤੇ ਪਾਕਿਸਤਾਨ ਦਾ ਰਿਕਾਰਡ ਬਰਾਬਰ ਹੀ ਰਿਹਾ ਹੈ — ਭਾਰਤ 61.9 ਫ਼ੀਸਦ ਮੈਚ ਜਿੱਤਿਆ ਹੈ ਅਤੇ ਪਾਕਿਸਤਾਨ 62.5 ਫ਼ੀਸਦ। 

ਫਿਰ ਵੀ ਭਾਰਤ ਦਾ ਹੱਥ ਉੱਪਰ ਰਿਹਾ ਹੈ ਕਿਉਂਕਿ ਇਹ ਚਾਰ ਵਾਰ ਏਸ਼ੀਆ ਕੱਪ ਜਿੱਤ ਚੁੱਕਾ ਹੈ ਜਦਕਿ ਪਾਕਿਸਤਾਨ ਦੋ ਵਾਰ। 

ਜਿਹੜੇ ਦੋ ਫਾਈਨਲ ਮੈਚ ਪਾਕਿਸਤਾਨ ਜਿੱਤਿਆ ਹੈ ਉਹ ਬੰਗਲਾਦੇਸ਼ ਵਿੱਚ ਖੇਡੇ ਗਏ ਸਨ। 

ਭਾਰਤ-ਪਾਕਿਸਤਾਨ ਦੇ ਕ੍ਰਿਕਟ ਇਤਿਹਾਸ ਵਿੱਚ ਕੁਝ ਨਾ ਭੁੱਲੇ ਜਾਣ ਵਾਲੇ ਪਲ ਰਹੇ ਹਨ। ਆਓ, ਉਨ੍ਹਾਂ 'ਚੋਂ ਕੁਝ ਯਾਦ ਕਰੀਏ। 

ਮੀਆਂਦਾਦ ਦਾ ਛੱਕਾ 

ਭਾਰਤ-ਪਾਕਿਸਤਾਨ ਦੇ ਕ੍ਰਿਕਟ ਸੰਬੰਧਾਂ ਵਿੱਚ ਸ਼ਾਰਜਾਹ ਦੀ ਇੱਕ ਖਾਸ ਥਾਂ ਰਹੀ ਹੈ। 

ਇਹ ਵੀ ਕਿਹਾ ਜਾਂਦਾ ਸੀ ਕਿ ਜੇ ਸ਼ਾਰਜਾਹ ਵਿੱਚ ਮੈਚ ਸ਼ੁੱਕਰਵਾਰ ਨੂੰ ਹੋਵੇ ਤਾਂ ਪਾਕਿਸਤਾਨ ਨੂੰ ਹਰਾਉਣਾ ਮੁਸ਼ਕਿਲ ਹੈ। 

ਇੱਕ ਸ਼ੁੱਕਰਵਾਰ ਦੀ ਹੀ ਗੱਲ ਹੈ, ਅਪ੍ਰੈਲ 1986 ਵਿੱਚ, ਭਾਰਤੀ ਟੀਮ ਨੇ 50 ਓਵਰਾਂ ਦੇ ਮੈਚ ਵਿੱਚ 245 ਦੌੜਾਂ ਬਣਾਈਆਂ, ਜੋਕਿ ਉਨ੍ਹਾਂ ਦਿਨਾਂ ਵਿੱਚ ਚੰਗਾ ਸਕੋਰ ਮੰਨਿਆ ਜਾਂਦਾ ਸੀ। ਇਸ ਸਕੋਰ ਵਿੱਚ ਸੁਨੀਲ ਗਾਵਸਕਰ ਦੀਆਂ 92 ਦੌੜਾਂ ਸ਼ਾਮਲ ਸਨ। 

ਪਿੱਛਾ ਕਰਦਿਆਂ ਪਾਕਿਸਤਾਨ ਨੇ 206 ਦੇ ਸਕੋਰ ਤਕ ਪਹੁੰਚਦਿਆਂ 6 ਵਿਕਟਾਂ ਗਵਾ ਲਈਆਂ ਸਨ ਪਰ ਸਟਾਰ ਬੱਲੇਬਾਜ਼ ਜਾਵੇਦ ਮੀਆਂਦਾਦ ਅਜੇ ਨਾਟ-ਆਊਟ ਸਨ।...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਭਾਰਤ ਤੇ ਪਾਕਿਸਤਾਨ ਦਾ ਕ੍ਰਿਕਟ ਮੈਚ ਹੋਵੇ, ਉਹ ਵੀ ਦੁਬਈ 'ਚ, ਤਾਂ ਪੱਕੇ ਕ੍ਰਿਕਟ ਪ੍ਰੇਮੀ ਹੀ ਨਹੀਂ ਸਗੋਂ ਦੋਹਾਂ ਦੇਸ਼ਾਂ ਦਾ ਹਰ ਨਾਗਰਿਕ ਹੀ ਟੀਵੀ ਸਾਹਮਣੇ ਜਾਂ ਸਕੋਰ ਪੁੱਛਦਾ ਨਜ਼ਰ ਆਉਂਦਾ ਹੈ।